|  |  |  |  |  |
| --- | --- | --- | --- | --- |
|  |  |  | |  |
|  | | |  |  |

**SIKKERHETSAVTALE**

**for anskaffelse med leverandørklarering**

inngått [dato] mellom

Hemit HF

928 033 821

Postboks 2833 Elgeseter

7432 Trondheim

(som oppdragsgiver)

og

[virksomhet]

[adresse]

[organisasjonsnummer]

(som leverandør)

i forbindelse med følgende anskaffelse: [Angi anskaffelsens navn og hva anskaffelsen gjelder]

I henhold til lov 1. juni 2018 nr. 24 om nasjonal sikkerhet (sikkerhetsloven), forskrift 20. desember 2018 nr. 2053 om virksomheters arbeid med forebyggende sikkerhet (virksomhetssikkerhetsforskriften) og forskrift 20. desember 2018 nr. 2054 om sikkerhetsklarering og annen klarering (klareringsforskriften) har partene inngått slik sikkerhetsavtale:

**1.**

Leverandøren skal oppfylle sikkerhetskrav som følger av sikkerhetsloven, tilhørende forskrifter og avtalen mellom partene.

**2.**

Sikkerhetsgradering av anskaffelsen (jf. dokumentet *Angivelse av graderingsnivå etter verdivurdering av sikkerhetsgradert anskaffelse* som er vedlagt denne avtalen): [SIKKERHETSGRAD].

Høyeste sikkerhetsgradering av informasjon i anskaffelsen: [SIKKERHETSGRAD].

Høyeste sikkerhetsklassifisering av objekt eller infrastruktur i anskaffelsen: [SIKKERHETSKLASSE].

Eventuell ytterligere spesifisering for deler av anskaffelsen: [Angi eventuell ytterligere spesifisering].

**3.**

Leverandøren skal søke personell klarert gjennom oppdragsgiver. Oppdragsgiveren skal anmode om sikkerhetsklarering til klareringsmyndigheten når det er nødvendig. Oppdragsgiveren skal ikke anmode om høyere sikkerhetsklarering enn den høyeste sikkerhetsgraderingen anskaffelsen krever. Oppdragsgiver autoriserer den autorisasjonsansvarlige hos leverandøren. Autorisasjonsansvarlig hos leverandøren er ansvarlig for å autorisere leverandørens personell som kan få tilgang til skjermingsverdig informasjon, skjermingsverdige objekter eller skjermingsverdig infrastruktur i eller fra sine egne lokaler. Leverandørens personell som skal autoriseres, skal avgi taushetserklæring. Leverandøren skal kunne holde oppdragsgiver oppdatert om hvem som er autorisert hos leverandøren. Leverandøren kan autorisere følgende personell som har behov for tilgang og er klarert for det aktuelle nivået: [Her må oppdragsgiveren regulere hvem som skal ha tilgang. I en liten, kort anskaffelse med allerede klarert personell, kan det være tale om personnavn. I en større anskaffelse må oppdragsgiveren vurdere hvordan man går frem for å ha tilstrekkelig innsikt i hvem hos leverandøren som får tilgang.]

**4.**

Leverandøren skal forvalte sikkerhetsgradert informasjon og tilgang til eller råderett over skjermingsverdige objekter og infrastruktur i tråd med sikkerhetslovens krav. Leverandøren skal behandle sikkerhetsgradert informasjon i godkjente informasjonssystemer.

For å behandle sikkerhetsgradert informasjon, eller for å få tilgang til skjermingsverdig objekt eller infrastruktur, skal leverandøren bruke følgende informasjonssystem: [Angi navn på eller beskrivelse av informasjonssystem]. [Angi godkjenningsansvarlig] er ansvarlig for å godkjenne systemet.

Leverandøren skal behandle sikkerhetsgradert informasjon i følgende lokaler: [Ta inn lokasjonsoversikt med partenes omforente angivelse/beskrivelse (eventuelt henvisning til slik angivelse/beskrivelse i et annet dokument) her]

Oppdragsgiveren og leverandøren skal formidle sikkerhetsgradert informasjon seg imellom på følgende måte: [Ta inn partenes omforente beskrivelse (eventuelt henvisning til en slik beskrivelse i et annet dokument) her]

Leverandøren skal ikke uten oppdragsgiverens forhåndssamtykke utlevere eller bekjentgjøre sikkerhetsgradert informasjon til en tredjepart. Leverandøren skal ikke uten oppdragsgiverens forhåndssamtykke kunngjøre sin deltakelse i en sikkerhetsgradert anskaffelse.

Ved endringer i bruk av underleverandører skal leverandøren varsle oppdragsgiver, unntaket er hvis det åpenbart ikke vil være relevant for skjermingen av eller tilgangen til de graderte verdiene.

Leverandøren skal levere tilbake til oppdragsgiveren eller destruere all sikkerhetsgradert informasjon på godkjent måte samt oppgi tilgang til eller råderett over skjermingsverdig objekt eller infrastruktur innen kontraktsforholdet opphører.

Når behovet for sikkerhetsavtalen opphører, skal leverandøren levere tilbake eller destruere sikkerhetsgradert informasjon på godkjent måte, samt oppgi tilgang til eller råderett over skjermingsverdig objekt eller infrastruktur før oppdragsgiver kan terminere sikkerhetsavtalen.

Hvis sikkerhetsavtalen regulerer forhold før kontraktsinngåelse (tilbudsfase), skal tilbyderen levere tilbake eller, på godkjent måte, destruere sikkerhetsgradert informasjon, samt oppgi tilgang til eller råderett over skjermingsverdig objekt eller infrastruktur senest når kontrakten tildeles en annen leverandør.

Hvis oppdragsgiveren avlyser anskaffelsen, skal tilbyderen levere tilbake eller destruere sikkerhetsgradert informasjon på godkjent måte, samt oppgi tilgang til eller råderett over skjermingsverdig objekt eller infrastruktur straks.

Leverandøren skal i tilfellene ovenfor levere tilbake eller destruere sikkerhetsgradert informasjon på godkjent måte, samt oppgi tilgang til eller råderett over skjermingsverdig objekt eller infrastruktur på følgende måte: [Ta inn partenes omforente metodebeskrivelse (eventuelt henvisning til en slik beskrivelse i et annet dokument) her]

Leverandøren skal ikke omtale eller gjøre kjent for noen en negativ avgjørelse i saker vedrørende sikkerhetsklarering, andre leverandører, underleverandører, konsulenter mv. uten oppdragsgiverens samtykke i hvert enkelt tilfelle.

**5.**

Leverandøren skal straks orientere oppdragsgiveren ved endring av styre, daglig leder eller virksomhetsnavn. Det samme gjelder ved endring i eierinteresser eller eierform, herunder oppdeling av virksomheten eller sammenslåing med andre virksomheter. Ved flytting av lokaliteter skal leverandøren varsle oppdragsgiveren *før* flyttingen finner sted. Eventuell framleie må være godkjent av Nasjonal sikkerhetsmyndighet.

**6.**

Leverandøren skal orientere oppdragsgiveren ved en eventuell gjeldsforhandling eller mulig konkurs. Dersom oppdragsgiveren i samråd med Nasjonal sikkerhetsmyndighet finner de nevnte forhold sikkerhetsmessig betenkelige, vil leverandørklareringen kunne kalles tilbake og den sikkerhetsgraderte anskaffelsen termineres. Leverandørens plikter til tilbakelevering, destruksjon iht. godkjente metoder, eller oppgivelse av råderett opphører ikke før de er gjennomført, og øvrige plikter iht. sikkerhetsavtalen opphører ikke før oppdragsgiver terminerer avtalen.

**7.**

Leverandøren skal varsle oppdragsgiveren om avvik fra sikkerhetskrav. Varsling skal skje på følgende måte: [Ta inn partenes omforente metode- og rutinebeskrivelse (eventuelt henvisning til en slik beskrivelse i et annet dokument) her]

Nasjonal sikkerhetsmyndighet eller relevante sektortilsynsmyndigheter har rett til å gjennomføre tilsyn med sikkerhetstilstanden i den delen av leverandørens virksomhet som berører den sikkerhetsgraderte anskaffelsen.

Nasjonal sikkerhetsmyndighet har til enhver tid, gjennom hele klareringens gyldighetstid, rett til å kontrollere om vilkårene for leverandørklareringen er oppfylt. Etter avtale med Nasjonal sikkerhetsmyndighet kan også oppdragsgiveren gjennomføre slik kontroll.

Oppdragsgiveren har rett til å påse at sikkerhetstilstanden i den delen av leverandørens virksomhet som berører den sikkerhetsgraderte anskaffelsen, oppfyller kravene i denne sikkerhetsavtalen.

**8.**

Leverandøren skal varsle oppdragsgiveren om sikkerhetstruende virksomhet. Varsling skal skje på følgende måte: [Ta inn partenes omforente metode- og rutinebeskrivelse (eventuelt henvisning til slik beskrivelse i et annet dokument) her]

**9.**

Brudd på denne avtalen vil kunne medføre at leverandørklareringen kalles tilbake og den sikkerhetsgraderte anskaffelsen termineres.

**10.**

Forandringer i denne avtalen skal skje skriftlig og skal godkjennes av begge parter. Avtalen skal gjelde så lenge leverandøren deltar i den sikkerhetsgraderte anskaffelsen eller tilbudet. Leverandørens plikter til tilbakelevering, destruksjon iht. godkjente metoder, eller oppgivelse av råderett opphører ikke før de er gjennomført, og øvrige plikter iht. sikkerhetsavtalen opphører ikke før oppdragsgiver terminerer avtalen.

**11.**

Spesielle vilkår: [Angi spesielle vilkår]

**12.**

Denne avtalen er utferdiget i *to* eksemplarer. Hver av partene beholder *ett* eksemplar. Kopi av avtalen blir sendt Nasjonal sikkerhetsmyndighet av oppdragsgiveren.

Sted: [sted] Dato: [dato] Sted: [sted] Dato: [dato]

Signatur: ……………………………… Signatur: ………………………………

Trond Utne [Angi personnavn]

(leverandørens administrerende direktør) (oppdragsgiverens representant)

Stempel: Stempel: